  Виталий Пронин Агрыз ёросысь Варклед-Бӧдья гуртысь К. Михайлов (шорысез) Фин ожын. 1939-тӥ ар.Мынам пересь песятае Кирилл Михайлович Михайлов вордӥськемын Татарстанысь Агрыз ёросысь Варклед-Бӧдья гуртын 1911-тӥ арын.1939-тӥ арын Фин войнаысь бертыса, семьяеныз валче улонэз шӧмъяса но ӧз вутты: 1941-тӥ арын 23-тӥ июне кошкиз Быдӟым оже. Дораз кылизы егит кышноез, 3 кузя пичи нылпиосыз. Бадӟымезлы 6 арес тырмымтэ на вал, пичиез 1 ареслэсь бадӟымгес кылиз.- Гожтэтсэ чидатэк возьмаськомы вал, - шуэ Варклед-Бӧдьяысь бадӟымез пиез Семён Кириллович Михайлов (82 арес). - Гудыръям куара кылӥське ни, фронтэ вуиськомы ни кадь шуыса гожъялляз. Нош сентябре вуиз похоронка: «пропал без вести».Любовь  Михайлова Теги: Быдымож тылпырт  